CELEX: E2012P0004
Language: da
Date: 2012-06-02 00:00:00
Title: Sag anlagt den 2. juni 2012 af Risdal Touring AS mod EFTA-Tilsynsmyndigheden (Sag E-4/12)

25.10.2012   
            
            
               DA
            
            
               Den Europæiske Unions Tidende
            
            
               C 324/11
            
         Sag anlagt den 2. juni 2012 af Risdal Touring AS mod EFTA-Tilsynsmyndigheden
   (Sag E-4/12)
   2012/C 324/09
   Risdal Touring AS, der er repræsenteret af advokat Jon Midthjell, Advokatfirmaet Midthjell AS, Grev Wedels plass 5, 0151 Oslo, Norge, har den 2. juni 2012 anlagt sag mod EFTA-Tilsynsmyndigheden ved EFTA-Domstolen.
   Sagsøgeren har nedlagt følgende påstande:
   
               1)
            
            
               Den anfægtede beslutning annulleres og
            
         
               2)
            
            
               EFTA-Tilsynsmyndigheden og eventuelle parter dømmes til at bære omkostningerne.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren er en privatejet virksomhed med sæde i Norge. Virksomheden er aktiv på turistbusmarkedet i Norge og flere EU-medlemsstater.
            
         
               —
            
            
               Sagsøgte har nedlagt påstand om annullering af Tilsynsmyndighedens beslutning (meddelt henholdsvis den 5. april 2012 og den 4. maj 2012) om at nægte offentligheden adgang til det fuldstændige indhold af EFTA-Tilsynsmyndighedens sag nr. 70506.
            
         
               —
            
            
               Sagsøgeren gør gældende, at EFTA-Tilsynsmyndigheden:
               
                           —
                        
                        
                           har overtrådt artikel 2, stk. 1, og artikel 4, stk. 2, i reglerne om aktindsigt ved at nægte at give fuld indsigt i indholdet af EFTA-Tilsynsmyndighedens sag nr. 70506
                        
                     
                           —
                        
                        
                           har overtrådt artikel 2, stk. 1, og artikel 4, stk. 2, i reglerne om aktindsigt, for så vidt som EFTA-Tilsynsmyndigheden i henhold til den anfægtede beslutning har nægtet at give indsigt i de faktuelle spørgsmål, EFTA-Tilsynsmyndigheden stillede den norske regering, Oslo by og modtageren af potentiel ulovlig støtte for at fastslå, om det var nødvendigt at indlede en formel undersøgelsesprocedure, efter at sagsøgte den 8. september 2011 havde modtaget en klage over statsstøtte
                        
                     
                           —
                        
                        
                           har overtrådt artikel 2, stk. 1, og artikel 4, stk. 2, i reglerne om aktindsigt, for så vidt som EFTA-Tilsynsmyndigheden i henhold til den anfægtede beslutning har nægtet at give indsigt i svarene, den modtog fra den norske regering, Oslo by og modtageren af potentiel ulovlig støtte for at fastslå, om det var nødvendigt at indlede en formel undersøgelsesprocedure, efter at sagsøgte den 8. september 2011 havde modtaget en klage over statsstøtte og
                        
                     
                           —
                        
                        
                           har overtrådt artikel 16 i aftalen om oprettelse af en tilsynsmyndighed og en domstol, for så vidt som begrundelserne for afslaget ikke anføres i den anfægtede beslutning.